На кожным факультэце БДПУ цьютарская дзейнасць мае свае адметнасці. Таму бліжэйшым дарадцам і памочнікам студэнтаў з малодшых курсаў было вельмі цікава сабрацца разам, абмяняцца вопытам і набыткамі, падзяліцца цяжкасцямі, абмеркаваць праблемы. Такім месцам сустрэчы стаў семінар. У ім прынялі ўдзел студэнты-цьютары, выкладчыкі, адказныя за іх працу на факультэтах, прарэктары, дэканы і намеснікі дэканаў, прадстаўнікі грамадскіх арганізацый. Несумненна, гэта было карысна. Цікава было даведацца, напрыклад, што на філалагічным факультэце цьютарская праца ажыццяўляецца па розных напрамках як з беларускімі студэнтамі, так і з замежнымі. З імі вядзецца індывідуальная і групавая работа, у тым ліку і па азнаямленні грамадзян іншых краін з нашай нацыянальнай культурай.